כ-60 אלף מתפקדים ב-84 מוקדים יכריעו את גורלם של 44 מועמדים, שלפי הסקרים - רובם הגדול לא יהיה בכנסת. גבאי: "מקדמים את המפלגה, לא עסוקים במי על חשבון מי". יחימוביץ' לתומכיה: "זקוקה לכם". פרץ: "מאמין שמודעים לגודל השעה". כבל: "מתכוון להישאר ולהילחם"
ב-10:00 הבוקר (ב') נפתחו 84 הקלפיות שהוצבו ברחבי הארץ: כ-60 אלף מתפקדי מפלגת העבודה יוצאים להצביע ו-44 מתמודדים מתחרים על המקומות ברשימה של המפלגה לכנסת ה-21. ההצבעה ממוחשבת ואתר ההצבעה המרכזי ממוקם בגני התערוכה (אקספו תל אביב). הקלפיות יסגרו בשעה 21:00 ותוצאות ההצבעה צפויות להתפרסם בסמוך לשעה 23:00.
המועמדים יקוו להשתלב במקומות הריאליים המעטים שנשארו למפלגת העבודה להציע. ההערכה היא שאחוזי ההצבעה יהיו נמוכים, מה שיגביר ויגדיל את השפעת הדילים ורשימות המומלצים שהופצו בימים האחרונים.
יו"ר המפלגה, אבי גבאי אמר הבוקר לאולפן ynet כי "יום בחירות במפלגה דמוקרטית זה יום חג. אין לי ספק שתהיה לנו נבחרת הכי טובה בכנסת, אני מכיר את כל 120 חברי הכנסת, ואני אומר שהנבחרת שלנו הכי יודעת מה צריך לעשות, הכי אידאולוגית, הכי נלחמת, ואני בטוח שתיבחר נבחרת מעולה".
מועמדים אישיים במקום השני והעשירי. גם אם הסקרים האופטימיים נכונים, מפלגת העבודה תקבל עשרה מנדטים והמשמעות היא שרק שבעה ח"כים מתוך 14 ח"כים מכהנים ייבחרו לרשימה – והשאר ילכו הביתה.
אם יבואו 20 אחוז להצביע תגיד תודה כבי גבאי.
מחונן אחד (ברק) רצח את המפלגה, ומחונן אחר (גבאי) קובר אותה.